stanford-oval/wikipedia huggingface dataset:
Magdalena Abakanowicz

| Magdalena Abakanowicz |
| --- | --- |
 Magdalena Abakanowicz vuonna 2010.
Henkilötiedot
Koko nimi:  Marta Magdalena Abakanowicz-Kosmowska
Syntynyt: 20. kesäkuuta 1930
Kuollut: 20. huhtikuuta 2017 (86 vuotta)
Taiteilija
Salanimi:  Abakanovitchi, Magudarēna
Taidesuuntaus:  nykytaide
Aiheesta muualla
Kotisivut
Nierozpoznani, Poznań.
Marta Magdalena Abakanowicz-Kosmowska (20. kesäkuuta 1930 – 20. huhtikuuta 2017) oli puolalainen kuvanveistäjä ja nykytekstiilitaiteilija. Hän syntyi aristokraattiseen puolalaisvenäläiseen sukuun.
Hänen tuotantoonsa kuului muun muassa vuonna 1967 aloitettu Abakan-sarja. Monissa kankaista tehdyissä tilateoksissa keskeisessä osassa oli ihmishahmo. Viimeisiin hankkeisiin kuului Agora, joka suunniteltiin julkiselle paikalle Chicagon Grant Parkiin. Abakanowiczillä oli näyttelyitä eri puolilla Eurooppaa, Yhdysvalloissa ja Japanissa.
Abakanowicz oli taideakatemian professori Poznańissa 1965–1990.
Aiheesta muualla

Biographie Magdalena Abakanowicz Moreeuw.com. Viitattu 16.4.2022. (englanniksi)
Magdalena Abakanowicz, 1930–2017 Tate. Viitattu 16.4.2022. (englanniksi)
Magdalena Abakanowicz, Polish, 1930–2017 MoMA – The Museum of Modern Art. Viitattu 16.4.2022. (englanniksi)
Luettelo televisiosarjan Pako jaksoista

Tämä on luettelo Pako-televisiosarjan jaksoista. Ohjelma alkoi Yhdysvalloissa FOX-televisiokanavalla 29. elokuuta 2005, ja ensimmäinen tuotantokausi päättyi 15. toukokuuta 2006. Toinen kausi alkoi Yhdysvalloissa 21. elokuuta 2006 ja päättyi 22. tammikuuta 2007. Kolmas tuotantokausi alkoi 17. syyskuuta 2007 ja päättyi 18. helmikuuta 2008. Neljäs kausi alkoi 1. syyskuuta 2008, oli tauolla joulu–huhtikuun välillä ja päättyi lopulta 27. toukokuuta 2009. Viides ja sarjan viimeinen kausi alkoi 4. huhtikuuta 2017 ja päättyi 30. toukokuuta.
Jaksot > Neljäs tuotantokausi

| # | Nimi | Käsikirjoittaja | Ohjaaja | Esityspäivämäärä | Tuotantokoodi |
| --- | --- | --- | --- | --- | --- |
| 58 | ”Skylla” (Scylla) | Matt Olmstead | Kevin Hooks | 1. syyskuuta  2008 | 4AKJ01 |
| 59 | ”Murtautuminen” (Breaking & Entering) | Zack Estrin | Bobby Roth | 1. syyskuuta 2008 | 4AKJ02 |
| 60 | ”Perhepiknik” (Shut Down) | Nick Santora | Milan Cheylov | 8. syyskuuta 2008 | 4AKJ03 |
| 61 | ”Kotkia ja enkeleitä” (Eagles & Angels) | Karyn Usher | Michael Switzer | 15. syyskuuta  2008 | 4AKJ04 |
| 62 | ”Kassakaappi” (Safe & Sound) | Seth Hoffman | Karen Gaviola | 22. syyskuuta 2008 | 4AKJ05 |
| 63 | ”Kaikki yhden puolesta” (Blow Out) | Kalinda Vasquez | Brian Spicer | 29. syyskuuta  2008 | 4AKJ06 |
| 64 | ”Vihje” (Five the Hard Way) | Christian Trokey | Gary A. Brown | 6. lokakuuta 2008 | 4AKJ07 |
| 65 | ”Takinkääntäjä” (The Price) | Graham Roland | Bobby Roth | 20. lokakuuta 2008 | 4AKJ08 |
| 66 | ”Putki” (Greatness Achieved) | Nick Santora | Jesse Bochco | 3. marraskuuta 2008 | 4AKJ09 |
| 67 | ”Legenda” (The Legend) | Karyn Usher | Dwight Little | 10. marraskuuta 2008 | 4AKJ10 |
| 68 | ”Kohtalo” (Quiet Riot) | Seth Hoffman | Kevin Hooks | 17. marraskuuta 2008 | 4AKJ11 |
| 69 | ”Epäitsekkyyttä” (Selfless) | Kalinda Vasquez | Michael Switzer | 24. marraskuuta  2008 | 4AKJ12 |
| 70 | ”Sopimus tai surma” (Deal Or No Deal) | Christian Trokey | Bobby Roth | 1. joulukuuta 2008 | 4AKJ13 |
| 71 | ”Pelkkää bisnestä” (Just Business) | Graham Roland | Mark Helfrich | 8. joulukuuta 2008 | 4AKJ14 |
| 72 | ”Kamppailu elämästä” (Going Under) | Zack Estrin | Karen Gaviola | 15. joulukuuta 2008 | 4AKJ15 |
| 73 | ”Hengissä” (The Sunshine State) | Matt Olmstead & Nicholas Wootton | Kevin Hooks | 22. joulukuuta  2008 | 4AKJ16 |
| 74 | ”Henkilö menneisyydestä” (The Mother Load) | Seth Hoffman | Jonathan Glassner | 17. huhtikuuta 2009 | 4AKJ17 |
| 75 | ”Tähtäimessä” (VS) | Christian Trokey & Kalinda Vasquez | Dwight Little | 24. huhtikuuta 2009 | 4AKJ18 |
| 76 | ”Kaikki yhden perässä” (S.O.B.) | Karyn Usher | Garry A. Brown | 1. toukokuuta 2009 | 4AKJ19 |
| 77 | ”Elämä käsissä” (Cowboys & Indians) | Nick Santora | Milan Cheylov | 8. toukokuuta 2009 | 4AKJ20 |
| 78 | ”Vaihtokurssi” (Rate of Exchange) | Zack Estrin | Bobby Roth | 15. toukokuuta 2009 | 4AKJ21 |
| 79 | ”Hämäys” (Killing Your Number) | Matt Olmstead & Nicholas Wootton | Kevin Hooks | 15. toukokuuta 2009 | 4AKJ22 |
| 80 | ”Loppu lähenee” (The Old Ball and Chain) | Nick Santora, Seth Hoffman & Christian Trokey | Brad Turner | 27. toukokuuta 2009 | 4AKJ21 |
| 81 | ”Vapaus” (Free) | Matt Olmstead & Nicholas Wootton | Kevin Hooks | 27. toukokuuta 2009 | 4AKJ22 |
Jaksot > Viides tuotantokausi

| # | Nimi | Käsikirjoittaja | Ohjaaja | Esityspäivämäärä | Tuotantokoodi |
| --- | --- | --- | --- | --- | --- |
| 82 | ”Ogygia” | Paul Scheuring | Nelson McCormick | 4. huhtikuuta 2017 | 1AZM01 |
| 83 | ”Kaniel Outis” | Paul Scheuring | Maja Vrvilo | 11. huhtikuuta 2017 | 1AZM02 |
| 84 | ”Valehtelija” (The Liar) | Josh Goldin & Rachel Abramowitz | Maja Vrvilo | 18. huhtikuuta 2017 | 1AZM03 |
| 85 | ”Vangin dilemma” (The Prisoner’s Dilemma) | Michael Horowitz | Guy Ferland | 25. huhtikuuta 2017 | 1AZM04 |
| 86 | ”Varasuunnitelma” (Contingency) | Vaun Wilmott | Guy Ferland | 2. toukokuuta 2017 | 1AZM05 |
| 87 | ”Phaecia” | Michael Horowitz | Kevin Tancharoen | 9. toukokuuta 2017 | 1AZM06 |
| 88 | ”Viinintumma meri” (Wine Dark Sea) | Vaun Wilmott | Kevin Tancharoen | 16. toukokuuta 2017 | 1AZM07 |
| 89 | ”Jälkeläiset” (Progeny) | Michael Horowitz | Nelson McCormick | 23. toukokuuta 2017 | 1AZM08 |
| 90 | ”Silmiin kätketty” (Behind the Eyes) | Paul Scheuring | Nelson McCormick | 30. toukokuuta 2017 | 1AZM09 |
Jaksot > Erikoisjaksot

| Kausi | Nimi | Kertoja | Esityspäivämäärä |
| --- | --- | --- | --- |
| 1 | ”Behind the Walls” | Mark Thompson | 11. lokakuuta 2005 |
| 2 | ”The Road to Freedom” | John Leader | 8. tammikuuta 2007 |
| 3 | ”Access All Areas” | Amanda Byram | 23. syyskuuta 2007 |
Mathias Kappil

Mathias Kappil (21. tammikuuta 1928 – 24. helmikuuta 2007) oli intialainen roomalaiskatolinen piispa. Hänet vihittiin papiksi 7. joulukuuta 1954 ja nimitettiin Punalurin hiippakunnan piispaksi 21. joulukuuta 1985. Piispaksi vihkiminen seurasi 13. huhtikuuta 1986. Pääkonsekraattorina toimi Jozef Tomko, jota avustivat Alois Wagner ja José Tomás Sánchez.
Kappil jäi eläkkeelle 12. maaliskuuta 2005.
Mash-up

Mash-up  (myös mashup) on musiikkityyli, jossa yhdistetään kahden tai useamman yhtyeen tai artistin musiikkia yhdeksi kappaleeksi. Useimmiten mash-up tehdään poistamalla toisesta musiikkikappaleesta laulu pois, jonka jälkeen taustamusiikin päälle lisätään lauluraita jostakin toisesta kappaleesta. Yleensä yhdistetyissä kappaleissa säkeistöjen ja kertosäkeistöjen pituudet ovat suunnilleen samanpituisia, jolloin kappaleiden yhdistely on helpointa. Yhdisteltävät musiikkikappaleet voivat olla täysin eri musiikkigenreistä. Esimerkiksi Roy Kerr yhdisti toisiinsa Christina Aguileran hitin Genie in a Bottle ja The Strokesin Hard to Explain -kappaleen. Vaikka mash-up A Stroke of Genius tehtiin lupaa kysymättä, levy-yhtiö piti kappaleesta, ja Kerr palkattiin tekemään virallisia remixejä muun muassa Aguileran kappaleista.
Historiaa

Levy-yhtiöt eivät yleensä suhtaudu mash-upeihin suopeasti. Eräs tunnetuimmista mash-upien tekijöistä on Adrian Burton. Hän teki taiteilijanimellä Danger Mouse albumin The Grey Album, jossa yhdistettiin toisiinsa Jay-Z:n The Black Albumin lauluraita ja The Beatlesin White Albumin taustat. Burtonia ei haastettu oikeuteen teostaan, ja hän on myöhemmin toiminut Gnarls Barkleyn tuottajana.
‎Kymmenen vuotta sittenmilloin? esimerkiksi klassinen reggae-rytmi yhdistettynä hiphop/r&b -lauluun saattoi olla jollain mittarilla tuore yhdistelmä. Termi "mash-up" on kuitenkin hyvin uusi. Kappaleita ovat dj:t soittaneet toistensa päälle (alkuperäinen termi "blending") jo ainakin 1970-luvun puolivälistä lähtien. Francis Grasso teki tekniikan tunnetuksi.
M-Plast

| M-Plast Oy |
| --- | --- |
Yritysmuoto:  yksityinen osakeyhtiö
Perustettu:  1983
Toimitusjohtaja:  Henrikki Jussila 
Kotipaikka:   Kaavi, Suomi
Toiminta-alue:  Suomi, Ruotsi ja Pohjois-Norja
Toimiala:  rakennusteollisuus
Tuotteet:  XPS-eristyslevyt
Liikevaihto:  yli 6 milj. € (2014) 
Henkilöstö:  16 (2015) 
Omistaja:  Tapio Jussila, pääomistaja   Kyösti Hakkarainen   Henrikki Jussila   Johannes Jussila   Jackon Group 
Kotisivu:  m-plast.fi
Infobox OKVirheellinen NIMI-arvo: 
M-Plast Oy on suomalainen eristelevyjen valmistaja. Yritys on perustettu Kaavilla vuonna 1983. M-Plastin päätuote on suulakepuristettu XPS-eristelevy. Yrityksen markkinaosuus kotimaassa on reilut 10 prosenttia. Tuotteiden päämarkkina-alue on Suomen lisäksi Ruotsi ja Pohjois-Norja. Suomessa myynti painottuu Savon ohella Jyväskylän seudulle.
Kaavin tehdas valmistaa eristelevyjä kolmessa vuorossa viitenä päivänä viikossa. Yritys työllistää 16 ihmistä (2015). Vuonna 2014 M-Plast Oy:n liikevaihto oli reilut kuusi miljoonaa euroa.
Tuotteet

M-Plast Oy:n päätuote on XPS-eristelevy. Se on umpisoluinen suulakepuristettu lämmöneristyslevy, joka säilyttää puristuslujuutensa, lämmöneristävyytensä ja kosteustekniset ominaisuutensa vaativissa olosuhteissa.
Tuotetta valmistetaan suorareunaisena (levykoko 600 × 2400) tai puolipontattuna (585 × 2385).
Eristelevyn käyttökohteita ovat kuormityskestävyyttä vaativat talonrakennuskohteet, anturat, 
sokkelit, alapohjat, seinät, maanpaineseinät, katot, käännetyt katot, pihat, 
putkikaivannot sekä liikenne- ja parkkialueet. Levyt asennetaan tasaiselle alustalle. Ne kiinnitetään mekaanisesti tai liimausmenetelmällä. Mikäli pinnoitusta tai rappausta käytetään, levy karhennetaan tarttuvuuden lisäämiseksi. Pinnoitusaineiden käytössä noudatetaan ainevalmistajan ohjeita.
Yrityksen vaiheita

1983 M-Plast Oy perustettiin Kaavilla, perustajat Heikki Markkanen ja Ilpo Mäkelä
1997 Heikki Markkanen ja Ilpo Mäkelä myivät M-Plast Oy:n sekä sen virolaisen tytäryhtiön Aumek Plast Oy:n osakkeet ja uudeksi omistajaksi tuli oululaisen Tapio Jussilan Hafab Oy
1999 M-Plast Oy siirtyi putkituotantonsa takia Hafabin myynnin yhteydessä Pipelife International Holdingille
2000 M-Plast Oy:n nimeksi tuli Pipelife M-Plast Oy
2006 Kyösti Hakkarainen ja OP-Sijoitus ostivat yrityksen
2008 EPS-eristelevyä valmistanut tehdas tuhoutui tulipalossa, minkä vuoksi kaikki työntekijät irtisanottiin
2009 oululainen Tapio Jussila palasi tehtaan omistajaksi yhdessä Kyösti Hakkaraisen kanssa
2010 uudet tuotantotilat valmistuivat ja eristyslevyjen tuotanto käynnistyi uudelleen
2011 eM-Foam XPS-eristelevyt tulivat markkinoille
2015 Pohjoismaiden suurimman solumuovivalmistajan, norjalaisen Jackon Groupin ilmoitettiin tulevan M-Plast Oy:n vähemmistöosakkaaksi
Omistajat

Yrityksen pääomistaja on Tapio Jussila. Kyösti Hakkarainen, Henrikki Jussila ja Johannes Jussila ovat yrityksessä vähemmistöosakkaina. Kesällä 2015 uutisoitiin, että norjalainen solumuovivalmistaja Jackon Group tulee jatkossa olemaan mukana M-Plast Oy:n toiminnassa.
Jackon Group on Pohjoismaiden suurin solumuovivalmistaja. Vuonna 2014 Jackon AS:n liikevaihto oli 241 miljoonaa euroa. Yrityksellä on 12 tehdasta Pohjoismaissa ja kolme muualla Euroopassa. Työntekijöitä yrityksellä on kaikkiaan yli 700. Kaavilaisen M-Plastin kanssa solmittavan yrityskaupan arvioidaan lisäävän yhteistyötä muun muassa tuotekehityksessä ja raaka-ainehankinnoissa sekä liiketoimissa Pohjoismaisilla markkinoilla. Myös tuotevalikoiman laajeneminen on mahdollista.
Aiheesta muualla

M-Plast Oy:n internet-sivusto
Maali!

Palloliiton jäsenlehdet vaihtelevin ulkoasuin ennen yhdistämistä.
Maali! (aikaisemmin Futari ja Football) on Suomen Palloliiton julkaisema ja neljästi vuodessa ilmestyvä jalkapalloaiheinen aikakauslehti. Maali! toimii samalla Palloliiton jäsenlehtenä ja se jaetaan kaikille Palloliiton lisenssipelaajille. Maali!-lehden painosmäärä on yli 80 000 kappaletta.
Historia

Futari perustettiin vuonna 1982. Sitä julkaisivat yhdessä Suomen Palloliitto ja Sanoma Oy. Aluksi lehti ilmestyi neljästi vuodessa ja myöhemmin 6-8 kertaa.
Vuoden 2006 alussa Futari jakautui 55 000 kappaleen painoksen Futari Magazineksi ja 25 000 painoksen Football Magazineksi. Futari suunnattiin alle 16-vuotiaille, ja enemmän kotimaisiin edustusjoukkueisiin sekä A-maajoukkueeseen perehtyvä Football vanhemmille. Lehdet ilmestyivät viidesti vuodessa, jonka lisäksi jouluna ilmestyi suurempi yhteisnumero.
Vuonna 2010 lehdet yhdistettiin jälleen yhdeksi lehdeksi. Yhtenä syynä oli yhtenäistää lehtien sisältö, sekä vaihtelevat ulkoasut yhtenäiseksi ja Palloliiton arvoja ja strategiaa vastaavaksi. Aluksi lehden nimeksi tuli Futis mutta myöhemmin nimeksi vakiintui Maali!.
Aiheesta muualla

Lehti Palloliiton sivuilla (Arkistoitu – Internet Archive)
Mathias Jørgensen

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mathias Jattah-Njie Jørgensen
Syntymäaika: 23. huhtikuuta 1990 (ikä 34)
Syntymäpaikka: Kööpenhamina, Tanska
Pelipaikka: Puolustaja
Lempinimi: Zanka
Seura
Seura: RSC Anderlecht
Seurat
| Vuodet | Seura | O | (M) |
| 2007–2012 | FC Kööpenhamina | 92 | (6) |
| 2012–2014 | PSV Eindhoven | 14 | (2) |
| 2014–2017 | FC Kööpenhamina | 93 | (4) |
| 2017–2019 | Huddersfield Town | 62 | (3) |
| 2019–2021 | Fenerbahçe | 18 | (2) |
| 2020 | → Fortuna Düsseldorf | 9 | (0) |
| 2020–2021 | → FC Kööpenhamina | 26 | (1) |
| 2021–2024 | Brentford | 40 | (2) |
Maajoukkue
| 2008– | Tanska | 37 | (2) |
 Seurajoukkueuran tilastot kattavat vain kansalliset sarjat, päivitetty 28. kesäkuuta 2024.  Maajoukkueuran tilastot päivitetty 28. kesäkuuta 2024.
Mathias Jattah-Njie Jørgensen eli Zanka (s. 23. huhtikuuta 1990 Kööpenhamina) on tanskalainen jalkapalloilija, pelipaikaltaan keskuspuolustaja. Jørgensen edustaa seurajoukkuetasolla Belgian Jupiler Pro Leaguessa pelaavaa Anderlechtia. Syyskuusta 2021 elokuuhun 2024 hän edusti englantilaista Brentfordia. Hän on edustanut myös FC Kööpenhaminaa, alankomaalaista PSV Eindhovenia, kausina 2017–2019 englantilaista Huddersfield Townia, turkkilaista Fenerbahçea ja kevätkaudella 2020 lainasopimuksella saksalaista Fortuna Düsseldorfia.
Zanka on kauden 2023–2024 loppuun mennessä pelannut pääsarjatasolla Tanskan Superliigassa 211 ottelua, joissa hän on tehnyt 11 maalia, Alankomaiden Eredivisiessa 14 ottelua, joissa hän on tehnyt kaksi maalia, Turkin Superliigassa 18 ottelua, joissa hän on tehnyt kaksi maalia, Saksan Bundesliigassa yhdeksän ottelua tekemättä maaleja ja Englannin Valioliigassa 102 ottelua, joissa hän on tehnyt viisi maalia. Hän on voittanut Tanskassa viisi liigamestaruutta ja viisi cup-mestaruutta.
Jørgensen on pelannut Tanskan maajoukkueessa vuodesta 2008 lähtien. Hän on pelannut maajoukkueessa 37 ottelua ja tehnyt maalin MM-kilpailuissa 2018 Kroatiaa vastaan sekä maaliskuussa 2019 EM-karsintaottelussa Sveitsiä vastaan. Hän pelasi MM-kilpailuissa 2018 kolme ottelua, joista kahdessa täydet minuutit. Hän kuului Tanskan joukkueeseen kesällä 2021 pelatuissa EM-kilpailuissa ja vuoden 2024 EM-kilpailuissa mutta ei saanut peliaikaa.
Martti Harmoinen

Martti Robert ”Roope” Harmoinen (14. joulukuuta 1934 Kiuruvesi – 2. huhtikuuta 2023 Espoo) oli ensimmäisen Suomalaisen insinöörityöpalkinnon saaja vuonna 1981.
Harmoinen valmistui diplomi-insinööriksi vuonna 1960 ja meni Strömbergille töihin, jossa hän työskenteli koko uransa ajan, tosin myöhemmin osana ABB-konsernia.
Harmoinen kehitti Helsingin metroon oikosulkumoottorin uudenlaisen, taajuusmuuttaja-toimisen ohjauksen. Tuotenimeltään Sami:sta tuli aikanaan kansainvälisesti alansa johtava tuote. Prototyyppi saatiin testaukseen vuonna 1970 ja Strömberg onnistui myymään tekniikan Helsingin metroon vuonna 1973. Näin saatiin portaattomasti säätyvä vaihtovirtamoottori mm. metro-käyttöön, joka alkoi Helsingissä vuonna 1982.
Tasavallan presidentti Martti Ahtisaari myönsi Harmoiselle professorin arvon vuonna 1995 sähkömoottorien säätötekniikan kehittämisestä.
Harmoinen on kirjoittanut Sami-tuotteesta kirjan vuonna 2002 SAMIn tarina.
Harmoinen on haudattu Kirkon hautausmaalle Espooseen.
Marjolampi (Joutsa)

| Marjolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°41′14″N, 26°23′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskuoja:  oja Suonteeseen 
Järvinumero:  14.851.1.019
Mittaustietoja
Pinnankorkeus:  96,3 m  
Pituus:  390 m  
Leveys:  210 m  
Rantaviiva:  1,035 km  
Pinta-ala:  5,711 ha  
Saaria:  ei saaria 
 fiMarjolampi 
Marjolampi  on Keski-Suomessa Joutsassa  Marjotaipaleen lähellä sijaitseva lampi.
Maantietoa

Lampi on 390 metriä pitkä, 210 metriä leveä, ja sen pinta-ala on 5,7 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Ylä-Suonteen lähialueeseen (14.851) se kuuluu. Lammen vedenpinnan korkeus on 96,3 metriä mpy.
Maalaukseen kadonnut nainen

| Maalaukseen kadonnut nainen> Ce que mes yeux ont vu |
| --- | --- |

Ohjaaja:  Laurent de Bartillat
Käsikirjoittaja:   Laurent De Bartillat  Alain Ross 
Tuottaja:   Frédéric Bellaïche  Geoffroy Grison 
Säveltäjä:  David Moreau
Kuvaaja:  Jean-Marc Selva
Leikkaaja:  Tina Baz
Pääosat:  Sylvie Testud
Valmistustiedot
Valmistusmaa:  Ranska
Tuotantoyhtiö:   Shilo Films  BVNG Productions 
Ensi-ilta:  2007
Kesto:  88 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Maalaukseen kadonnut nainen on Laurent de Bartillatin 2007 ohjaama taidehistoriasta ammentava elokuva. Ranskalaistuotanto kertoo Antoine Watteaun maalausten maailmaan uppoavasta opiskelijasta, joka uskoo mestarin töistä löytyvän viitteitä taiteilijan salattuun rakkaustarinaan.
Arvioita

Turun Sanomien Tapani Maskulan mielestä elokuvan tarina on mitätön juonentynkä ja de Bartillat henkilöohjaajana täysi nolla. ”Dramaturgisesti avuton tekele koettaa taidetta mystifioimalla peittää vain oman teennäisen tyhjyytensä.”
Aiheesta muualla

Maalaukseen kadonnut nainen Internet Movie Databasessa (englanniksi)
Luettelo skeletonin olympiamitalisteista

Skeleton on ollut talviolympialaisten kisaohjelmassa vuoden 2002 talviolympialaisista lähtien. Tätä ennen se oli ollut ohjelmassa vuosien 1928 ja 1948 talviolympialaisissa. Lajin menestynein maa olympialaisissa on Yhdysvallat.
Miesten skeleton

|  Mitalitaulukko |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1928 Sankt Moritz tulokset |    Jennison Heaton (USA) |    Jack Heaton (USA) |    David Carnegie (GBR)  |  |
| 1948 Sankt Moritz tulokset |    Nino Bibbia (ITA) |    Jack Heaton (USA) |    John Crammond (GBR)  |  |
| 2002 Salt Lake City tulokset |    Jim Shea, Jr. (USA) |    Martin Rettl (AUT) |    Gregor Stähli (SUI)  |  |
| 2006 Torino tulokset |    Duff Gibson (CAN) |    Jeff Pain (CAN) |    Gregor Stähli (SUI)  |  |
| 2010 Vancouver tulokset |    Jon Montgomery (CAN) |    Martinš Dukurs (LAT) |    Aleksandr Tretyakov (RUS)  |  |
| 2014 Sotši tulokset |    Aleksandr Tretyakov (RUS) |    Martinš Dukurs (LAT) |    Matt Antoine (USA)  |  |
  Lähde: Skeleton Men's Skeleton Medalists Sports-Reference. Arkistoitu 10.6.2017. Viitattu 5.1.2017. (englanniksi)
Naisten skeleton

|  Mitalitaulukko |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 2002 Salt Lake City tulokset |    Tristan Gale (USA) |    Lea Ann Parsley (USA) |    Alex Coomber (GBR)  |  |
| 2006 Torino tulokset |    Maya Pedersen (SUI) |    Shelley Rudman (GBR) |    Mellisa Hollingsworth-Richards (CAN)  |  |
| 2010 Vancouver tulokset |    Amy Williams (GBR) |    Kerstin Szymkowiak (GER) |    Anja Huber (GER)  |  |
| 2014 Sotši tulokset |    Lizzy Yarnold (GBR) |    Noelle Pikus-Pace (USA) |    Yelena Nikitina (RUS)  |  |
  Lähde: Skeleton Women's Skeleton Medalists Sports-Reference. Arkistoitu 11.6.2017. Viitattu 5.1.2017. (englanniksi)
Main-Taunus-Kreis

Main-Taunus-Kreis on piirikunta Saksan Hessenin osavaltion Darmstadtin hallintopiirissä. Se on pinta-alaltaan Saksan pienin ja toiseksi tiheimmin asuttu piirikunta. Main-Taunus-Kreis sijaitsee Reinin–Mainin alueella Frankfurt am Mainin läntisissä esikaupungeissa, itään Hessenin pääkaupungista Wiesbadenista ja koilliseen Rheinland-Pfalzin pääkaupungista Mainzista.
Main-Taunus-Kreis ja sen kunnat.
Piirikunnan pinta-ala on 222,53 neliökilometriä, ja siihen kuuluu 12 kuntaa. Väestöntiheys on 1 075 asukasta neliökilometrillä, kun koko Hessenissä vastaava luku on 297. Vuoden 2020 lopussa piirikunnan väkiluku oli 239 264. Piirikunnan hallintokeskus on vuodesta 1987 asti ollut väekkäin kaupunki Hofheim am Taunus. Aiemmin piirin hallinto sijaitsi Frankfurt-Höchstissä, joka oli piirikunnan edeltäjän Höchst am Mainin pääkaupunki vuodesta 1928.
Main-Taunus-Kreis tunnetaan naapurinsa Hochtaunuskreisin tavoin kalliista asunnoistaan ja korkeista vuokristaan sekä kaikkien Saksan liittotasavallan kaupunkien ja piirikuntien viidenneksi korkeimmasta ostovoimaindeksistä. Vuonna 2017 Main-Taunus-Kreisin alueen ostovoimaindeksi oli 132,9 prosenttia kansallisesta keskiarvosta. Bad Soden am Taunusin (176,5 prosenttia) ja Kelkheimin (Taunus) (143,0 prosenttia) kaupungeissa on Main-Taunus-Kreisin korkeimmat tulot henkeä kohti. Viereisen Hochtaunuskreisin ostovoimaindeksi on 143,2 prosenttia, mikä on toiseksi korkein tulo asukasta kohden kaikissa Saksan piirikunnissa ja kaupungeissa.
Piirikunnan etnisesti kirjavassa väestössä on edustettuina ainakin 154 kansallisuutta. Noin 2 300 alueella asuvaa korealaista muodostaa Saksan suurimman korealaisyhteisön.
Aiheesta muualla

Kuvia tai muita tiedostoja aiheesta Main-Taunus-Kreis Wikimedia Commonsissa
Piirikunnan verkkosivut (saksaksi)
Hessenin piirikunnat ja piirivapaat kaupungit
Bergstraße
Darmstadt
Darmstadt-Dieburg
Frankfurt am Main
Fulda
Gießen
Groß-Gerau
Hersfeld-Rotenburg
Hochtaunuskreis
Kasselin kaupunki
Kasselin piirikunta
Lahn-Dill-Kreis
Limburg-Weilburg
Main-Kinzig-Kreis
Main-Taunus-Kreis
Marburg-Biedenkopf
Odenwaldkreis
Offenbach am Main
Offenbachin piirikunta
Rheingau-Taunus-Kreis
Schwalm-Eder-Kreis
Vogelsbergkreis
Waldeck-Frankenberg
Werra-Meißner-Kreis
Wetteraukreis
Wiesbaden
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Main-Taunus-Kreis
Käännös suomeksi
Martti Harju

Martti Olavi Harju (s. 26. toukokuuta 1949  Nivala) on hallintotieteiden lisensiaatti, joka toimi kunnan- ja kaupunginjohtajana.
Martti Harju syntyi maanviljelijä, kirvesmies Tauno Esaias Harjun ja emäntä Iida Johanna Kiviniemen perheeseen. Hänen puolisonsa on Aila Kaarina Pysäys. Harju valmistui sosionomiksi 1977 ja yhteiskuntatieteiden kandidaatiksi 1978. Hallintotieteiden maisterin tutkinnon hän suoritti 1979 ja lisensiaatin tutkinnon 1984. Harju toimi Kaustisen kunnansihteerinä 1979–1980. Hän oli Keiteleen kunnanjohtaja 1980–1982, Sotkamon kunnanjohtaja 1982–1987 ja Iisalmen kaupunginjohtaja vuodesta 1987. Eläkkeelle Harju jäi 19. huhtikuuta 2013.
Mario L. Baltazar

Mario L. Baltazar (1. syyskuuta 1926 Bayombong – 9. heinäkuuta 2012) oli filippiiniläinen roomalaiskatolinen prelaatti. Hänet vihittiin dominikaanien papiksi 8. maaliskuuta 1952 ja nimitettiin Batanesin ja Babuyan-saarten prelaatiksi 18. marraskuuta 1966. Hänet asetettiin tähän tehtävään 7. tammikuuta 1967, ja hän erosi tehtävästään vuonna 1995.
Mathias Johannis

Mathias Johannis (West) (k. 1549) oli Rauman kappalainen ja kaupunginpedagogi. Häntä pidetään  ruotsalaisen vuoden 1541 kirkkokäsikirjan ja messun suomentajana. Suomennos, Westhin koodeksi, on valmistunut noin 1546 mutta julkaistu vasta 1893 teoksen Suomen kielen muistomerkkejä ensimmäisessä osassa. Sen lisäksi hän suomensi mahdollisesti myös Urbanus Rhegiuksen oppaan sairaiden lohduttamiseen (alkuteos 1537), joka sisältyy samaan koodeksiin. Käsikirjoituksen tekstit ovat kuitenkin eri käsialoja.
Aiheesta muualla

Mathias Johannis Westhin elämäkerta Kansallisbiografiassa